Den 28. og 29. juni trækkes der lod til de første tre omgange af dette års Champions League. Aalborg DH er seedet i første seedningslag til det kvalificerende puljespil. Puljespillet kommer sandsynligvis til at foregå i Aalborg den sidste weekend i september, men det er endnu usikkert. Det kvalificerende puljespil er tre kampe på tre dage og én af Aalborg DH?s modstandere kan meget vel blive enten Champions League semifinalisterne fra Györ i Ungarn, EHF-Cup finalisterne fra Byåsen i Norge, Zaporoshye fra Ukraine eller Sagunto fra Spanien. Under alle omstændigheder bliver det en hård belastning for Aalborg DH?s trup. Kun vinderen af puljen går videre til det næste puljespil i Champions League. Her er 12 hold kvalificeret, blandt dem, Viborg og Slagelse. De spiller i 4 hold á 4 puljer, hvor de to bedste i hver pulje så kvalificerer sig til endnu et puljespil, hvor de 8 bedste spiller i 2 puljer. Her går de to bedste i hver pulje til semfinalerne. Alt i alt en væsentlig forøgelse af kampantallet i Champions League, hvis man vil gå hele vejen og vinde pokalen.

Opsummering:
Aalborg DH står foran en kvalifikationsrunde for at komme med i årets første puljespil i kvindernes Champions League. Det ser meget svært og krævende ud på papiret.